# data[].attributes.body
Tohtori Kettu oli onnellinen. Hän oli päässyt viimeisen kuukauden aikana tutustumaan tieteilijöiden ja opiskelijoiden elämään, siistinyt omaa elinympäristöään ja saanut myös ystävänsä innostumaan maailmanpelastusoperaatiostaan. Niinpä kettu ajatteli, että hänen olisi nyt varsin ansaittua ottaa hetki omaa aikaa ja rentoutua. Kettu suuntasi läheiselle rantakalliolle uintireissulle. Suureksi pöyristyksekseen hän joutui kuitenkin huomaamaan, että ranta oli kerta kaikkiaan törkyisessä kunnossa. Kaislikossa lojui muoviroskia ja nuotion läheisyydessä oli maassa öljyä. Rentoutuminen saisi siis odottaa vielä hetken - Ketulla on vielä ranta pelastettavanaan!

# data[].attributes.body
Tarvikkeet:
- Likaista luonnonvettä
- Kaksi purkkia / lasia
- Talouspaperia

# data[].attributes.body
-Laita kupit/purkit/lasit vierekkäin.

-Tee talouspaperista rulla ja tee siitä silta purkkien väliin.

-Kaada luonnonvesi toiseen laseista.

Kerhokerran lopussa katsotaan mitä on tapahtunut :).

# data[].attributes.body
Tarvikkeet:
- Mikro
- Peruna- tai maissijauhoa
- Vettä
- Ruokaöljyä
- Mikronkestävä kulho tai väh. 0,5 l minigrip-pussi

# data[].attributes.body
-Annostele minigrip-pussiin 2 ruokalusikallista tärkkelystä.

-Annostele pussiin yhtä paljon (2 ruokalusikallista) vettä, jossa on 1-2 pisaraa elintarvikeväriä. Sulje pussi ja puristele pussia varovasti, että saat jauhon sekoittumaan tasaisesti veteen.

-Vesi ja maissitärkkelys muodostavat sitkeän taikinan, löllöliman.

-Lisää pussiin pari pisaraa ruokaöljyä, sulje pussi ja puristele huolellisesti, niin että öljy sekoittuu taikinaan.

-Sulje pussin suuaukon reunat, mutta jätä keskiosa avoimeksi.

-Aukon avulla muodostuvat höyryt pääsevät vapautumaan, jolloin paine ei kasva liian suureksi pussissa ja pamauta sitä puhki. Laita pussi mikroon. Aseta mikro keskiteholle (esim. 600 W tai Medium High -säätö mikrosta riippuen). Kuumenna seosta 20 sekunnin erissä, yhteensä 1 min.

-Voit tunnustella pussin sisältöä haaleana. Anna seoksen kuivua huoneenlämpötilassa. Tuotteen kuivuminen kestää 1-2 päivää.

# data[].attributes.body
Tarvikkeet:
- Korkea ja kapea läpinäkyvä astia (esim. juomalasi)
- Vettä
- Ruokaöljyä
- Elintarvikeväriä
- Poretabletti (esim. moni- tai C-vitamiini)

# data[].attributes.body
-Kaada vettä läpinäkyvään astiaan noin desi.

-Värjää vesi elintarvikevärillä haluamasi väriseksi.

-Kaada öljyä noin desi veden päälle.

-Tee poretableteista pieniä laavakiviä.

-Tutki ja ihastele reaktioita, kun tiputat läpinäkyvään astiaan muutaman laavakiven.

-Voit halutessasi laittaa lampun osoittamaan läpinäkyvän astian pohjaa.

Huom!
Laavalamppua ei saa kaataa viemäriin käytön jälkeen, vaan se pitää imeyttää esimerkiksi paperiin!

# data[].attributes.body
Tarvikkeet:
- Suurehko kulho
- Vettä
- Mustaa tai muuta mahdollisimman tummaa kartonkia
- Läpinäkyvää kynsilakkaa

# data[].attributes.body
-Kaada isoon kulhoon vettä.

-Upota tumma kartonki veteen.

-Tiputa muutama tippa läpinäkyvää kynsilakkaa veden pinnalle.

-Nosta paperi ylös ja anna kuivua.

-Jos sinulta löytyy useampi paperi, voit kokeilla millaisia kuvioita paperiin tulee veden erilämpötiloilla.

Huom!
Muista kerätä veden pinnalta oleva kynsilakka pumpulitupoilla tai grillitikuilla pois ennen veden kaatamista viemäriin.